DA Den Europæiske Unions Tidende L 190/25

KOMMISSIONENS FORORDNING (EØF) Nr. 1915/83

af 13. juli 1983

om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det europæiske økonomiske Fællesskab (1), senest ændret ved forordning (EØF) nr. 2143/81 (2), særlig artikel 6 og 9, og

ud fra følgende betragtninger :

Bestemmelserne i Kommissionens forordning nr. 184/66/EØF (3), senest ændret ved forordning (EØF) nr. 1860/82 (4), bør tilpasses de aktuelle betingelser for informationsnettets anvendelse ;

mellem den af medlemsstaten udpegede kompetente myndighed og de regnskabskontorer, der ikke hører under en administrativ myndighed, indgås hvert år en kontrakt, hvorved regnskabskontoret binder sig til at opfylde sine forpligtelser under overholdelse af fællesskabsbestemmelserne ; kontrakten skal bl.a. indeholde bestemmelser med henvisning til fællesskabsbestemmelserne ;

for at informationsnettets resultater hvert år kan fremlægges på et tidspunkt, der ikke ligger for fjernt fra tidspunktet for de første bedriftsskemaers fremsendelse til Kommissionen, må der afstikkes grænser for den periode, i hvilken regnskabsåret kan afsluttes ;

fremsendelse af bedriftsskemaerne skal ske så betids, at regnskabskontorerne, forbindelsesorganerne og Kommissionen får mulighed for at løse deres opgaver ;

fristen for fremsendelsen af bedriftsskemaerne bør løbe fra slutningen af det regnskabsår, de vedrører ;

bedriftsskemaerne betragtes kun som behørigt udfyldt, når de indeholder korrekte data, udregnet og opstillet i overensstemmelse med bestemmelserne i Kommissionens forordning (EØF) nr. 2237/77 af 23. september 1977 om det bedriftskema, der skal anvendes ved konstateringen af landbrugsbedrifternes indkomstforhold (5), senest ændret ved forordning (EØF) nr. 3272/82 (6) ;

de faste godgørelser fra Kommissionen bør udbetales på grundlag af behørigt udfyldte og inden for de berammede frister indsendte bedriftssekemaer ;

på grund af det stigende omkostningsniveau og den deraf følgende forhøjelse af udgifterne til udarbejdelse af bedriftsskemaer bør de faste godtgørelser regelmæssigt justeres ;

for at de økonomiske transaktioner i forbindelse med ubetalingen af de faste godtgørelser kan forløbe glat, bør der udbetales forskud ;

forordning nr. 184/66/EØF bør ophæves fra regnskabsåret 1984, og de nye bestemmelser bør anvendes fra samme tidspunkt ;

Fællesskabskomiteen for Informtionsnettet for landøkonomisk Bogføring har ikke afgivet udtalelse inden for den af formanden fastsatte frist —

UDSTEDT FØLGENDE FORORDNING :

Artikel 1

De i artikel 9, stk. 1, i forordning nr. 79/65/EØF omhandlede kontrakter skal mindst indeholde de i bilaget anførte bestemmelser.

Artikel 2

Det i bilag II, punkt I, litra a), til forordning (EØF) nr. 2237/77 fastlagte regnskabsår på tolv på hinanden følgende måneder slutter i perioden fra den 31. december til og med den 30. juni.

Artikel 3

Forbindelsesorganet foretager en kontrol af samtlige bedriftsskemaer, der fremsendes på den i bilag III til forordning (EØF) nr. 2237/77 fastlagte blanket, og indsender dem som fortrolig forsendelse til Kommissionen senest ni måneder efter udgangen af det regnskabsår, som de vedrører.

Bevirker denne frist på ni måneder at forbindelsesorganet kan fremsende alle bedriftsskemaer fra sit område samlet senere end den 31. december efter regnskabsårets afslutning, indsender det alle de behørigt udfyldte bedriftssekemaer, det er i besiddelse af, til Kommissionen mellem den 15. og den 31. december ; de øvrige bedriftsskemaer fremsendes til Kommissionen senere, men inden for den fastsatte frist.

Artikel 4

Bedriftsskemaet er behørigt udfyldt, når :

— indholdet er i overensstemmelse med de faktiske forhold,

— de deri indeholdte regnskabsmæssige data er udregnet og opstillet i overensstemmelse med bestemmelserne i forordning (EØF) nr. 2237/77.

Artikel 5

1. Kommissionen betaler medlemsstaten en fast godtgørelse for hvert behørigt udfyldt bedriftsskema, der fremsendes til den inden for de i artikel 3 fastsatte frister.

2. Den faste godtgørelse udbetales i to rater :

— et forskud på 50 % af den faste godtgørelse udbetales ved regnskabsårets start i hver medlemsstat for det antal regnskabsførende bedrifter, der er fastsat i bilag I til Kommissionens forordning (EØF) nr. 1859/82 (7) ;

— restbeløbet, der fremkommer ved at multiplicere den faste godtgørelse med antallet af behørigt udfyldte bedriftsskemaer, der er fremsendt til Kommissionen, efter fradrag af forskuddet, udbetales senest seks måneder efter datoen for Kommissionens modtagelse af bedrifstsskemaerne.

3. Enhedsbeløbet for den faste godtgørelse fastsættes efter fremgangsmåden i artikel 19 i forordning nr. 79/65/EØF.

Artikel 6

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra begyndelsen af regnskabsåret 1984.

Forordning nr. 184/66/EØF ophæves. Den anvendes dog indtil slutningen af regnskabsåret 1983.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. juli 1983. På Kommissionens vegne Poul DALSAGER Medlem af Kommissionen

(1) EFT nr. 109 af 23. 6. 1965, s. 1859/65.

(2) EFT nr. L 210 af 30. 7. 1981, s. 1.

(3) EFT nr. 213 af 23. 11. 1966, s. 3637/66.

(4) EFT nr. L 205 af 13. 7. 1982, s. 10.

(5) EFT nr. L 263 af 17. 10. 1977, s. 1.

(6) EFT nr. L 347 af 7. 12. 1982, s. 10.

(7) EFT nr. L 205 af 13. 7. 1982, s. 5.